Valencia Esperanto-Grupo

La Valencia Esperanto-grupo (Grupo Esperanto de Valencia en la hispana) estas la ĉefa Esperanto-klubo de la urbo Valencio.

La unua valencia esperanto-societo estis fondita en 1903, kaj ĝia nomo ŝanĝiĝis plurfoje. Valencia Esperanto-Grupo naskiĝis en 1956, kaj apartenas al la Hispana Esperanto-Federacio.

La asocio estas registrata en la Registro de la Valencia Komunumo, en la 1a sekcio, kun la numero 1754.

En 2003 la statuto devis esti ĝisdatigita por transiri de ŝtat-skala registriĝo al komunum-skala registriĝo.
eta|Foto post la 2019 asembleo de la grupo.
La grupo organizis la 78-an Universalan Kongreson de 1993; ĉeforganizanto estis Augusto Casquero.

 Biblioteko 

La asocio havas bibliotekon de 1500 ekzempleroj. Ĝi estis enkomputiligita inter 2012 kaj 2013 fare de María Isabel Ruiz Ruiz, kaj estis la kvina esperanto-biblioteko enkomputiligita en Hispanio.

La katalogo estas alirebla tie-ĉi .

 Revuo 
Valencia Luno estas la nuna bulteno de la asocio. En 1968 oni ankaŭ provizore ŝanĝis la nomon al Lunradio.

 1a epoko de Valencia Luno (1960-1962)
 1a epoko de Lunradio (1968-1975)
 2a epoko de Valencia Luno (1982-2002)
 3a epoko de Valencia Luno (2020-nun). Ĉefredaktoro: Eduardo Alonso Navarro. Korektistoj: Iván García kaj Elías Hernández Capdevila

Ĉiuj numeroj estas legeblaj sur Bitarkivo.

 Sidejoj 

 Calle San Vicente, 67. Valencio
 Avenida Fernando el Católico 45, 46008 Valencio
 1998-nun. Avenida Peris y Valero 96 - 5. Valencio

 Stratoj kun esperanta nomo 
En Valencio ekzistas relative centra strato nomata "Doctor Zamenhof", kiu havas esperantan ŝildon. Kiam la grupejo estis pli proksima al tiu strato, oni kutimis fari etan promenadon por porti florojn al la ŝildo la tagon de la celebrado de la Zamenhofa tago, antaŭ ol iri kune tagmanĝi.

Tuj post la forpaso de Luis Hernández Lahuerta en 1961, membroj de la valencia klubo sukcesis atingi el la urba aŭtoritatoj stratonomigon en lia honoro.

Vidu aliajn stratojn kaj monumentojn rilatantajn esperanton tie: Listo de Zamenhof/Esperanto-objektoj en Hispanio

 Estraro 
La estraro konsistas el:

+PrezidantoVicprezidantoSekretarioTrezoristoVoĉdonantojEkde decembro 2019Raúl Salinas MonteagudoEduardo Alonso NavarroCarmen López MartínezIván García CortijoLuis Salag Laguarda
Rosa Zanón Ferrando

Ismael Ejarque DoménechEkde decembro 2024Ramón Diago MarcoLuis Salag Laguarda

 Elstaraj membroj 
 Fernando Soler Valls (1873-). Kunfondinto de la unua valencia e-grupo en 1903.
 Luis Hernández Lahuerta (1906-1961)
 Jesús Raposo (1918-1999). Li estis fervora pacisto, kiu verkis plurajn broŝurojn, kaj agis aktive por esperanto.
 Dro. Rafael Herrero Arroyo, prezidanto de Hispana Esperanto-Federacio en 1954
 Augusto Casquero, kiu organizis UK-on en la jaro 1993.
 José Pérez Sempere, kiu travivis la plej malfacilajn jarojn de nia asocio, kun malmultaj membroj
 Pascual Pont Martínez. Humanisto kaj fruktodona intelektulo, kiu verkis kaj en Esperanto kaj en hispana lingvo. Oni eldonis papere plurajn el liaj libroj. 
 José Añó Belda. Li kreis du lernolibrojn por infanoj, inter kiuj elstaras "AEIOU de Esperanto"http://www.aeioudesperanto.es/Retejo de AEIOU de Esperanto. 
 Ana Montesinos. Fervora kaj laborema aganto por Esperanto. Ŝi ĉeestis preskaŭ ĉiujn universalajn kongresojn ekde sia esperantistiĝo. 
 Ramón Diago Marco. Advokato esperantistiĝinta en la 80a jaroj, li multe apogis la movadon diversmaniere. Li ĉiam helpadas kun la burokratiaĵoj kaj ankaŭ malavare financis presadon de libroj. 
 Dennis Keefe (1951). Post vivi en pluraj landoj, nuntempe li loĝas proksime de Valencio, kaj instruas esperanton pasie kaj nelacigeble. Pere de lia helpo, la Grupo revigliĝis kaj nun oni kunvenas ĉiu-semajne per interreto.

 Vidu ankaŭ

 Valencia Esperanto-Asocio, efemera asocio iam funkcianta en la sama teritorio, kreita en 2013, estrate de Enric Baltasar, kiu ĉefe havis gejunulojn en sia membraro.
 Fondaĵo Esperanto "Fernando Soler"
 Ligiloj 

 TTT-ejo de la Valencia Esperanto-Grupo
 Referencoj 

Kategorio:Hispanaj Esperanto-asocioj
Kategorio:Valencio